คือทุกครั้งเวลาที่รู้สึกจุกๆ จะจับเจอลมหรือฟองอากาศแถวๆให้ซี่โครงด้านซ้ายอะค่ะ จับเจอมันจะมีความรู้สึกปุดๆที่มือ อธิบายไม่ถูกเหมือนกันค่ะ แล้วมันก็จะหายไป พอเว้นระยะมาจับใหม่ก็จะเจออีก แบบนี้คืออะไรหรอคะ
สวัสดีค่ะ บริเวณช่องท้องด้านบนด้านซ้าย หรือบริเวณใต้ซี่โครงด้านซ้าย เป็นตำแหน่งของกระเพาะอาหาร ดังนั้น หากมีความผิดปกติเกิดขึ้นในกระเพาะอาหาร ก็จะทำให้รู้สึกปวดท้อง แน่นท้อง หรือจุกท้องบริเวณนี้ รวมถึงบริเวณลิ้นปี่ได้ด้วยดังนั้น อาการจุกๆ เหมือนมีลมในบริเวณใต้ซี่โครงซ้ายดังกล่าว จึงน่าจะเกิดจากเกิดมีลมหรือแก๊สในกระเพาะอาหารมากผิดปกติ ซึ่งเกิดได้จากหลายสาเหตุ เช่น- การทานอาหารที่ทำให้เกิดแก๊สหรือเครื่องดื่มที่มีแก๊สมากไป เช่น น้ำอัดลม ถั่ว เมล็ดธัญพืชต่างๆ เป็นต้น- การทานยาบางชนิด เช่น ยาเสริมธาตุเหล็กการเปลี่ยนแปลงของฮอร์โมน- เป็นอาการก่อนการมีประจำเดือนมา- โรคกระเพาะอาหารอักเสบ- เครียด วิตกกังวล- การตั้งครรภ์ในช่วงนี้ ควรเลือกทานอาหารอ่อน อาหารที่ย่อยง่าย รสไม่จัด เคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมาก ไม่ดื่มน้ำอัดลม อัดแก๊สต่างๆ รวมถึงแอลกอฮอล์ หลีกเลี่ยงอาหารประเภทถั่วและธัญพืชต่างๆ รวมถึงอาหารที่มีไขมันสูง หากอาการไม่ดีขึ้น ควรไปพบแพทย์ค่ะ